Referat

Partnerskabsmøde 10. marts 2021 kl. 16-18

Online via teams: [Klik her for at deltage i mødet](https://teams.microsoft.com/l/meetup-join/19%3ameeting_M2YzOWIwMDAtY2RiOC00YTY1LTg2YTktYTE4Yzk5MTIyYTA1%40thread.v2/0?context=%7b%22Tid%22%3a%22769058ab-4487-418f-8b6c-f4b48243edd7%22%2c%22Oid%22%3a%22f0dc24ce-8eab-4bc3-88e1-56f59f1bb4d1%22%7d)

Deltagere: Rie og Chrisser (Børnenes dyremark), Brian, Jan og Bjørn (Sydhavnscompagniet), Erik og Tor (Naturplejegruppen), Claus (Grøn Agenda Sydhavn), Ove (By og Havn), Luna (Dansk Naturfrednignsforening), Ann og Hanne (Kgs. Enghave Lokaludvalg), Jaris (Københavns Naturskoler), Marie og Julie (Sekretariatet for Vesterbro og Kgs. Enghave Lokaludvalg)

Afbud: Cæcilie (Dansk Friluftsråd)

|  |  |  |
| --- | --- | --- |
| **Dagsordenspunkt** | **Formål** | **Referat** |
| 1. Valg af ordstyrer og referent | Julie ordstyrer, referent: Rie og Marie |  |
| 1. Godkendelse af dagsorden | - |  |
| 1. korte orienteringer fra partnerne |  | Nyt booking system på naturskolen. Skriv til Jaris eller Marie, hvis man vil booke.  Der drøftes en Nattelivsplan (ikke vedtaget) fra kommunen. [| Københavns Kommune (kk.dk)](https://www.kk.dk/node/14108/08032021/edoc-agenda/4cf97645-bde0-47b8-b947-1a2a7e4e9acc/e15274cc-a844-486e-9fce-ad796202267a) Tippen er nævnt som mulig nattelivs sted. Den er sendt i høring men har endnu ikke været behandlet af lokaludvalget. Ann tror den vil blive stemt ned da det ikke flugter med den hidtidige plejeplan og brug af Tippen.  Skybrudshøring – prøveboringer på Tippen. LU ønsker toilet til brug for naturskolen (ikke offentligt) i bygningen, der skal opføres.  Container skal flyttes fra musikbyen. Flyttes fredag af By og Havn. Claus, Erik og Ove finder en ny placering. Start placering ved naturskolen, muligvis ved indgangen ved Stark. Skal ikke skæmme i naturen. |
| 1. Beslutning om videre proces for et skraldelaug | Det er en stor opgave at samle skrald, og på sidste partnerskabsmøde blev det aftalt at lave et skraldelaug, så der kan komme flere hænder til at tømme skraldestativer.  Børnenes dyremark vil gerne være tovholdere på lauget. Nu hvor der ikke er afholdt brugermøde pga. Corona – kan man evt. bruge de sociale medier til at rekruttere folk til et skraldelaug? | Skraldelaug. Der bliver indsamlet skrald efter en 14 dags rotationsordning, og det er Fårelauget under Børnenes Dyremark der pt står for det. Andre må meget gerne bidrage, da det er en stor arbejdsopgave. Man kan bare melde sig til en 14 dagsperiode. Der medfølger en el-ladcykel, der gør tjansen mulig. Henvendelse til Chrisser. Rie og Chrisser forfatter et kort opslag, der kan deles i andre Facebook-grupper. |
| 1. Drøftelse af arbejdet med plejeplan og beslutning om videre proces   Bilag:   * Evaluering af plejen ved Claus * Erfaring med naturpleje ved Erik og Rie * Visionsoplæg og proces ved Jaris | Claus, Erik og Rie har lavet oplæg til evaluering/erfaringsopsamling af den nuværende plejeindsats. De har ikke kunnet blive helt enige om form og indhold.  Jaris har lavet et visionsoplæg og forslag til en proces. | **Plejeplan**  Claus: Det nuværende græsningstryk er for lavt i nordfolden hvis fårene skal æde de invasive arter. Pt. ædes de blomstrende urter før de invasive arter.  Det er vigtigt med en stor permanent hundegård.  Rie: Det er vigtigt, at en plejeplan er helhedsorienteret, hvor der ud over naturen også tages hensyn til de brugere der er på Tippen og de frivillige der skal løse opgaven  Jaris: Vi skal lave en Vision for, hvor vi vil hen gerne på langt sigt.  Julie: Vi skal huske de 3 elementer i drøftede på sidste møde: Naturen, de frivillige der løfter opgaven og de brugere der kommer på Tippen.  **Vision:**  Claus: Et stort område med hegn rundt om hele Tippen (ikke ved vandet), med flere forskellige dyr, mange naturtyper, med hensyn til at det er tæt på København.  Rie: og lokal forankring og med en sammenhængende korridor mod amager.  Hanne: Hensyn til at der er mange tilflyttere, større pres og mange flere hundeejere, der skal have mulighed for at bruge området.  Brian: Dyr der græsser hele året, større fokus på insekter, tudser, rovfugle (lave insekthoteller og fuglekasser). Brugermøde udsat grundet Corona.  Erik: Vision båret af lokalbefolkningen. Brug for åndehuller, dyr har ikke kun en funktion som naturplejer men også som glæde for brugere i sig selv.  Ann: Vigtigt for lokalområdet, vigtig med lokalforankring. Dyrene bliver fulgt i hele deres livscyklus også når de ikke er på Tippen.  Jaris; Varieret, Dynamisk, robust og relativt selvforvaltet.  **Konklusion:**  Jaris laver et oplæg til vision der deles i et dokument, hvor alle kan skrive kommenterer i. Julie samler op og sender oplæg til vision på baggrund af kommentarer m.v. som kan godkendes på næste møde.  Frem til næste møde skal alle vurdere, hvilke dele af nuværende plejeplan, man ønsker at beholde, hvilke man synes bør slettes og hvilke dele der bør revurderes/justeres. |
| 1. Drøftelse og beslutning vedr. Afholdelse af Brugermøde | Hvornår vil vi planlægge at holde et brugermøde, hvad skal det indeholde. | Brugermødet afholdes efter 12. september. Skal annonceres i god tid. Input til brugermøde sendes til Brian (Sydhavnscompagniet). Forslag kunne være   * Hunde * Naturtyper (variation) * Kvæg/ brugere * Opdeling af Tippen 1 eller 2 indhegninger * Hvordan bruges området (picnic?) * Skraldelaug * Navngivning til områder   Brugermødet vil ikke være beslutningsdygtigt men komme med input til Tippen syder partnerskabet. |
| 1. Orientering om kommunikation | Status på brug af de digitale platforme, standere, kort etc. | Der er lavet fire dobbeltstandere. Der sættes to dobbeltstandere ved indgangen ved Stark og to ved krydset ud til Valbyparken (ved borde bænkeset). Der er i alt lavet 2 sæt à 4 plancher. Crisser og Rie sender kort med afmærkning til Ove. Marie sørger for ekstra laminerede plancher til opslagstavlen ved færistene tæt på Naturskolen  Offentlige arrangementer kan sendes til Marie, så de kan komme på lokaludvalgets Tippen-side. |
| 1. Orientering om aktiviteter i 2021 | Hvad planlægger partnerne i 2021 – kort præsentation. | Lokaludvalget foreslår, at ligesom sidste år afholdes en stribe arrangementer i stedet for høstpicnic (grundet Corona). Høstpicnic er blot sat på pause. Hvis man har input til arrangementer, skal det sendes til Marie. Naturplejegruppen gennemfører affaldsindsamling og Naturens dag.  Københavns Naturskole: Den rullende madskole (Åben skole) har fået lov at låne Naturskolen nogle dage.  Sydhavnscompagniet har nogle plejedage m.v. og det har grøn Agenda også.  Send offentlige arrangementer til Marie, så lægger hun dem på LU-hjemmeside. Send også events på FB til hinanden, så kan vi dele og synliggøre det der foregår. |
| 1. Evt. |  | Ove: Hundeløbegården bliver ikke nedlagt her og nu, men er en byggegrund til udlejning.  Hanne: Cykelsti bliver benyttet til meget hurtig cyklister, der ikke altid tager hensyn til gående. Kan der indtænkes en løsning, der forsat tillader cykler men ikke ræs?  Ove: Vær opmærksomme på ravefester og send besked til Ove gerne før festen er i fuld gang.  Vagtnummer så man kan få fat i By og Havn ved akutte sager er: 2080 9887  Erik: Fra en mangeårig bruger af Tippen er der kommet kritik af lama/alpakaernes barkbid af træerne. Det anføres også, at lama/alpaka er ikke hjemmehørende arter. |

Referater, arbejdsplan, samarbejdsaftale, adfærdskodex m.v. ligger online: [Partnerskabet Tippen Syder (kk.dk)](https://kongensenghavelokaludvalg.kk.dk/Sydhavnstippen)

**Punkter til næste gang (oktober/november)**

* Godkendelse af vision for pleje af tippen
* Proces for plejeplan: Gennemgang af hvad man vil beholde som det er i den nuværende, hvad der ikke længere er relevant og hvad der skal gennemarbejdes. Proces for de elementer, der skal gennemarbejdes.
* Opfølgning på brugermøde
* Kommunikation
* Status på skrald
* Nyt fra By og Havn
* Cyklisme på tippen
* Orienteringer
* Året der er gået (send gerne noget frem skriftligt, inden mødet)